లోకేశ్ వ్యాఖ్యలు బాధ్యతారాహిత్యమే...
1.రాజకీయాల్లో ఉన్న వారు, మరీ ప్రత్యేకంగా అధికార పదవుల్లో ఉన్న వారు ఏదైనా అంశంపై వ్యాఖ్య చేసేటప్పుడు కస్తా వెనకా ముందు విజ్ఞతతో ఆలోచించుకొని చేస్తే అప్రతిష్టను మూటగట్టుకోరు.
2. ప్రజల నుండి లేదా ప్రత్యర్థుల నుండి విమర్శలు ఎదురైనప్పుడు సహనంతో, హుందాగా వ్యవహరించి, సద్విమర్శ అయితే నమ్రతతో స్వీకరించడం, సద్విమర్శ కానప్పుడు దీటుగా సమాధానం ఇవ్వడం ద్వారా ప్రజల మన్ననలు పొందవచ్చు.
3. అపరిపక్వతతో విమర్శకులపై అసంబద్ధ వ్యాఖ్యలతో ఎదురు దాడి చేస్తే తమ వ్యక్తిత్వమే ప్రశ్నించ బడుతుందన్న విషయాన్ని సదా గుర్తుంచుకోవాలి.
4. రాష్ట్ర విభజనానంతరం తెలుగు రాష్ట్రాలలోని పౌరుల "స్థానికత", మరీ ప్రత్యేకించి హైదరాబాదులో స్థిర నివాసం ఉంటున్న ఆంధ్ర, రాయలసీమ ప్రాంత ప్రజల "స్థానికత" సమస్య సంక్లిష్టంగా మారిన నేపథ్యంలో ఆషామాషీ వ్యాఖ్యలు చేస్తే, వాటిని అత్యంత బాధ్యతారహితమైన వ్యాఖ్యలుగా భావించబడతాయి. అలా వ్యాఖ్యలు చేసిన వారు విమర్శల పాలు కావడమే కాదు, రాజకీయంగా తగిన మూల్యం చెల్లించు కోవలసి వస్తుంది.
5. రాష్ట్ర విభజన చట్టంలో పొందు పరచిన మేరకు హైదరాబాదు ఉమ్మడి రాజధానిగా కొనసాగుతున్నా, పరిపాలనా సౌలభ్యం, ప్రజలకు దగ్గరగా ప్రభుత్వం, రాష్ట్రాభివృద్ధిపై దృష్టి లగ్నం చేయడానికి రాష్ట్ర సచివాలయాన్ని, వివిధ విభాగాల కార్యాలయాలను, శాసనసభను నూతన రాజధాని అమరావతికి తరలించడాన్ని ప్రజలు హర్షించారు.
6. ప్రభుత్వం తన కార్యాలయాలను, చట్ట సభల సభ్యులు, మంత్రివర్గ సభ్యులు తమ నివాసాలను తరలించినంత సులువుగా ప్రజలు తమ స్థిర నివాసాలను తరలించుకోలేరు.
7. సమస్యలో ఉన్న సంక్లిష్టత దృష్ట్యానే రాష్ట్ర ప్రభుత్వ విజ్ఞప్తి మేరకు స్థానికత సమస్య నుండి కాస్తా ఊరట పొందడానికి గడువును పొడిగిస్తూ ఇటీవలే రాష్ట్రపతి ఆదేశాలు కూడా జారీ చేశారన్న విషయం అందరికీ విధితమే.
8. జవాబుదారీతనాన్ని విస్మరించి కేవలం విమర్శకుల నోర్లు మూయించాలన్న తొందర పాటుతనంతో అర్థరహితమైన,అసంబద్ధమైన విమర్శలతో ఎదురు దాడి చేయడం ఎవరికీ మంచిది కాదు. తమ రాజధానన్న బరోసాతో వెళ్ళి జీవనాధారాలు ఏర్పాటు చేసుకొని, హైదరాబాదులో స్థిర నివాసం ఏర్పాటు చేసుకొన్న ఆంధ్ర, రాయలసీమ ప్రాంత ప్రజల మనోభావాలను గాయ పరిచే వ్యాఖ్యలు ఎవరు చేసినా బాధ్యత రాహిత్యమే.
9. నేటి తరం నివాసం, ఉపాథి, కుటుంబ పోషణ, ఆదాయ వనరులతోను, భావితరాల భవిష్యత్తుతో ముడిపడి ఉన్న అంశంపై తేలికపాటి వ్యాఖ్యలు చేయడం అత్యంత గర్హనీయం.
10. విభజనతో తీవ్రంగా నష్ట పోయిన ఆంధ్రప్రదేశ్ సమగ్రాభివృద్ధి పట్ల అవేదన, ఆందోళన చెందుతున్న పౌరుల పట్ల అమర్యాదగా ప్రవర్తించే మనస్తత్వాన్ని విడనాడాలి.
11. ఆంధ్ర, రాయలసీమ మూలాలున్న పౌరులు ఉమ్మడి రాజధానిగా ఉన్న హైదరాబాదులో స్థిర నివాసం ఉన్న వారే కాదు, దేశంలోను, ప్రపంచ దేశాల్లో ఎక్కడ నివాసం ఉన్న వారైనా ఆంధ్రప్రదేశ్ సమగ్రాభివృద్ధిని కాంక్షించే ప్రతి పౌరుడికీ కేంద్ర, రాష్ట్ర ప్రభుత్వాలు అనుసరిస్తున్న విధానాలను నిశితంగా పరిశీలిస్తూ, స్పందించే హక్కున్నది.
12. విమర్శకుల స్థానికతను ప్రశ్నించడం ద్వారా అనుచరుల చేత తాత్కాలికంగా 'శభాష్' అని పించుకోవచ్చు. కానీ, రాజకీయ పరిపక్వత ప్రశ్నార్థకమవుతుంది.
13. నిజమైన అభిమానులు, సహచరులు, అనుచరులు తమ నేతల మాటలను, చేతలను నిశితంగా పరిశీలిస్తూ, విజ్ఞతతో స్పందించినప్పుడే తాము అభిమానించే నాయకుడికి గానీ, పార్టీ లేదా సంస్థకు దీర్ఘకాలిక ప్రయోజనాన్ని వనగూడ్చడానికి దోహదపడిన వారౌతారు.
14. కొందరు అపరిపక్వతతో సామాజిక మాధ్యమాలలో ఇటీవల పెడుతున్న పోస్టులను గమనిస్తున్న పూర్వరంగంలోనే తెలుగు దేశం పార్టీ, జాతీయ ప్రధాన కార్యదర్శి బాధ్యతల్లోను, రాష్ట్ర మంత్రిగా ఉన్న నారా లోకేష్ గారు నంది అవార్డుల ఎంపికపై కొందరు చేసిన విమర్శలకు ప్రతి విమర్శగా 'స్థానికత'ను ముడిపెట్టి వ్యాఖ్యలు చేయడం ఏ మాత్రం సమర్థనీయం కాదు.
15. ఈ అంశంపై స్పందించడం సముచితమని భావించి, ఈ పోస్టు పెడుతున్నాను. సద్విమర్శగా తీసుకొంటే సంతోషిస్తాను.
lokesh vyaakhyalu baadhyataaraahityame...
1.rajakeeyaallo unna vaaru, mari pratyekamgaa adhikara padavullo unna vaaru edaina amsampai vyaakhya chesetappudu kasta venaka mundu vignatatoe aalochinchukoni cheste apratishtanu mootagattukoru.
2. prajala nundi leda pratyarthula nundi vimarsalu edurainappudu sahanamtho, hundaagaa vyavaharinchi, sadvimarsa ayithe namratatho sweekarinchadam, sadvimarsa kaanappudu deetugaa samadhanam ivvadam dwara prajala mannanalu pondavacchu.
3. aparipakvatato vimarsakulapai asambaddha vyaakhyalatho eduru daadi cheste tama vyaktitvame prasnincha badutundanna vishayaanni sadaa gurtunchukovali.
4. rashtra vibhajanaanantaram telugu raashtraalaloni pourula "sthaanikata", mari pratyekinchi hyderabadulo sthira nivasam untunna aandhra, rayalaseema praanta prajala "sthaanikata" samasya sanklishtamgaa maarina nepathyamlo ashamashy vyaakhyalu cheste, vaatini atyanta baadhyataarahitamaina vyaakhyalugaa bhaavinchabadataayi. alaa vyaakhyalu chesina vaaru vimarsala paalu kavadame kaadu, raajakeeyamgaa tagina moolyam chellinchu kovalasi vastundi.
5. rashtra vibhajana chattamlo pondu parachina meraku haidaraabaadu ummadi rajadhaniga konasaagutunnaa, paripalana soulabhyam, prajalaku daggaragaa prabhutvam, raashtraabhivruddhipai drushti lagnam cheyadaaniki rashtra sachivalayanni, vividha vibhaagaala kaaryaalayaalanu, saasanasabhanu noothana rajadhani amaravatiki taralinchadaanni prajalu harshinchaaru.
6. prabhutvam tana kaaryaalayaalanu, chatta sabhala sabhyulu, mantrivarga sabhyulu tama nivaasaalanu taralinchinanta suluvugaa prajalu tama sthira nivaasaalanu taralinchukoleru.
7. samasyalo unna sanklishtata drushtyaane rashtra prabhutva vignapti meraku sthaanikata samasya nundi kasta oorata pondadaaniki gaduvunu podigistuu itivale rashtrapati aadesaalu kuudaa jaarii chesaranna vishayam andarikee vidhitame.
8. javaabudaareetanaanni vismarinchi kevalam vimarsakula norlu mooyinchaalanna tondara paatutanamtho ardharahitamaina,asambaddhamaina vimarsalatoe eduru daadi cheyadam evariki manchidi kaadu. tama rajadhananna barosatho velli jeevanaadhaaraalu erpaatu chesukoni, hyderabadulo sthira nivasam erpaatu chesukonna aandhra, rayalaseema praanta prajala manobhaavaalanu gaaya pariche vyaakhyalu evaru chesina baadhyata rahityame.
9. neti taram nivasam, upaathi, kutumba poshana, aadaaya vanarulathonu, bhaavitaraala bhavishyattuto mudipadi unna amsampai telikapati vyaakhyalu cheyadam atyanta garhaneeyam.
10. vibhajanatho teevramgaa nashta poyina andhrapradesh samagraabhivruddhi patla avedana, aandolana chendutunna pourula patla amaryaadagaa pravartinche manastatvaanni vidanaadaali.
11. aandhra, rayalaseema muulaalunna pourulu ummadi rajadhaniga unna hyderabadulo sthira nivasam unna vaare kaadu, desamlonu, prapancha deshaallo ekkada nivasam unna varaina andhrapradesh samagraabhivruddhini kankshinche prati pourudiki kendra, rashtra prabhutvaalu anusaristunna vidhaanaalanu nisitamgaa pariseelistuu, spandinche hakkunnadi.
12. vimarsakula sthaanikatanu prasninchadam dwara anucharula chetha taatkaalikamgaa 'sabhash' ani pinchukovachhu. cony, rajakeeya paripakvata prasnaarthakamavutundi.
13. nijamaina abhimaanulu, sahacharulu, anucharulu tama nethala maatalanu, chetalanu nisitamgaa pariseelistuu, vignatatoe spandinchinappude taamu abhimaaninche nayakudiki gaanee, party leda samsthaku deerghakaalika prayojanaanni vanaguudchadaaniki dohadapadina vaarautaaru.
14. kondaru aparipakvatato saamaajika maadhyamaalalo iteevala pedutunna postulanu gamanistunna poorvarangamlone telugu desham party, jaateeya pradhaana kaaryadarsi baadhyatallonu, rashtra mantrigaa unna nara lokesh gaaru nandi avaardula empikapai kondaru chesina vimarsalaku prati vimarsagaa 'sthaanikata'nu mudipetti vyaakhyalu cheyadam e maatram samarthaneeyam kaadu.
15. ee amsampai spandinchadam samuchitamani bhavinchi, ee postu pedutunnaanu. sadvimarsagaa teesukonte santoshistaanu.